Mkoa wa Shinyanga
Mkoa wa Shinyanga ni kati ya mikoa 31 ya Tanzania wenye msimbo wa posta 37000[1]. Mkoa umepakana upande wa kaskazini na mikoa ya Mwanza, Geita na Kagera, upande wa kusini na Mkoa wa Tabora. Mkoa wa Kigoma uko upande wa magharibi, na mkoa wa Simiyu upande wa mashariki.
Makao makuu yako mjini Shinyanga.
Kabla ya kumegwa upande wa mashariki na kuzaa mkoa wa Simiyu Shinyanga ilikuwa na wakazi 2,796,630 kufuatana na sensa ya mwaka 2002. .
Maeneo yanayobaki yalihesabiwa kuwa na wakazi 1,534,808 katika sensa ya mwaka 2012.[2]
Makabila ya Shinyanga hasa ni Wasukuma, Wanyamwezi na Wasumbwa.
Mkoa wa Shinyanga una wilaya 5: Kahama mjini, Kahama Vijijini, Kishapu, wilaya ya Shinyanga vijijini na wilaya ya Shinyanga mjini.
Wilaya tano zimepelekwa kwenda mikoa mipya ya Simiyu na Geita.[3], [4]
Wakati wa uchaguzi mkuu wa Tanzania mwaka 2015 mkoa huu ulikuwa na majimbo ya uchaguzi yafuatayo:
Kahama Mjini : mbunge ni Jumanne Kishimba (CCM) Kishapu : mbunge ni Suleiman Nchambi (CCM) Msalala : mbunge ni Ezekiel Maige (CCM) Shinyanga Mjini : mbunge ni Steven Masele (CCM) Solwa : mbunge ni Ahmed Ally Salum (CCM) Ushetu : mbunge ni Elias Kwandikwa (CCM)
Orodha ya milima ya mkoa wa Shinyanga Orodha ya mito ya mkoa wa Shinyanga